Mulungu anakonzera anthu ake malo opatulika aulemerero, oyenererana ndi choonadi champhamvu choperekedwa ku chikhulupiriro chawo. Kwa akapolo okhulupirika amenewo, mapiri anali chizindikiro cha chilungamo chosasinthika cha Yehova. Analozera ana awo pamwamba pawo mu ulemerero wosasintha, ndipo analankhula kwa iwo za Iye amene palibe kusintha kapena mthunzi wotembenuka, amene mawu ake ngokhalitsa ngati mapiri osatha. Mulungu analimbitsa mapiri, nawamanga m’ chuuno mwawo ndi mphamvu; palibe mkono koma uwo wa mphamvu zopanda malire ukanakhoza kuwachotsa iwo mmalo mwawo. Momwemonso adakhazikitsa lamulo lake, maziko a boma lake Kumwamba ndi padziko lapansi. Dzanja la munthu likhoza kufikira anthu anzake ndi kuwononga miyoyo yawo; koma mkono umenewo ukakhoza kuzula mapiri pamaziko awo, ndi kuwaponya m’ nyanja, monga momwe ungasinthire lamulo limodzi la chilamulo cha Yehova, kapena kufafaniza limodzi la malonjezo ake kwa awo amene amachita chifuniro chake. Pokhala okhulupirika ku malamulo ake, atumiki a Mulungu ayenera kukhala olimba ngati mapiri osasintha
God had provided for His people a sanctuary of awful grandeur, befitting the mighty truths committed to their trust